‘કૉમેડી નાઇટ્સ લાઇવ’માં મિકા સિંહની જગ્યાએ સોહેલ ખાનને પસંદ કરવામાં આવશે એવી વાતો ચાલી રહી છે, પરંતુ સોહેલે આ વાતને નકારી કાઢી છે. મિકા તેના હરીફ શો ‘ધ કપિલ શર્મા શો’માં ભાગ લેવા માટે ગયો હતો તેથી ‘કૉમેડી નાઇટ્સ લાઇવ’ના મેકર્સ તેનાથી નારાજ થઈ ગયા હતા અને તેની જગ્યાએ સોહેલને પસંદ કરવાની વાતો ચાલી હતી. આ વિશે સોહેલને પૂછતાં તેણે કહ્યું હતું કે ‘મને કોઈએ એવું નથી જણાવ્યું કે હું મિકાને રિપ્લેસ કરીશ. મને એ માટે કોઈએ ઑફર પણ નથી કરી. મને આ વિશે કંઈ જ ખબર નથી. આવી વાતો ક્યાંથી આવી રહી છે?’